Burchnall forlenger kontrakten med Östersund

Tidligere Viking-trener Ian Burchnall har overbevist Östersund-ledelsen og skal trene Allsvenskan-laget minst ut årets sesong.

Ian Burchnall, her i aksjon som Viking-trener, fortsetter i svenske Östersund. Carina Johansen / NTB scanpix

18. juli 2018

35-åringen tok over som midlertidig Östersund-trener etter at Graham Potter forlot klubben tidligere i sommer.

Siden det har Burchnall hentet fire poeng på to tøffe bortekamper mot Hammarby (2-1) og Malmö (1-1), og det var nok til å overbevise ledelsen om å forlenge kontrakten, skriver Aftonbladet.

Les også Sparket Viking-trener skal trene klubben som sjokkerte Fotball-Europa

Burchnall fikk tilbud om forlengelse onsdag morgen og takket ja umiddelbart.

– Ian Burchnall har vist at han er rett person til jobben. Nå kommer vi til å forsterke lederstaben med ytterligere navn de neste ukene, sier klubbdirektør Daniel Kindberg.

(©NTB)